ແຜ່ນ​ດິນ​ໄຫວ​ສອງ​ເທື່ອ ​ທີ່​ບໍ່​ກ່ຽວ​ຂ້ອງ​ກັນ ໄດ້​ສັ່ນ​ສ​ະ​ເທືອນ ​ລັດ​ຄາ​ລິ​ຟໍ​ເນຍ
ແຜ່ນ​ດິນ​ໄຫວ ທີ່​ແຮງ​ 4.7 ໄດ້ສ້າງ​ຄວາມ​ສັ່ນ​ສະ​ເທືອນ ​ໃຫ້​ແກ່​ຂົງ​ເຂດພູ​ຜາ​ ທີ່ສອກ​ຫ​ລີກ ຢູ່​ທາງ​ພາກ​ກາງ​ ລັດ​ຄາ​ລິ​ຟໍ​ເນຍ ແລະແຜ່ນ​ດິນ​ໄຫວ​ຄັ້ງ​ທີສອງ ທີ່​ມີ​ຄວາມ​ແຮງ 4.5 ໄດ້​ເກີດ​ຂຶ້ນ​ຢູ່​ໃກ້​ເມືອງ Pleasant Hill.
ແຜ່ນດິນໄຫວສອງເທື່ອ ທີ່ບໍ່ກ່ຽວຂ້ອງກັນ ໄດ້ສ້າງຄວາມສັ່ນສະເທືອນໃຫ້ແກ່ ລັດຄາລິ ຟໍເນຍ ຢູ່ໃນໄລຍະ 12 ຊົ່ວໂມງກວ່າໆ ຫ່າງກັນ ແຜ່ນດິນໄຫວ ທີ່ມີຄວາມແຮງແທກໄດ້ 4 7 ໄດ້ສ້າງຄວາມສັ່ນສະເທືອນໃຫ້ແກ່ຂົງເຂດ ພູຜາທີ່ສອກຫລີກ ຢູ່ທາງພາກກາງລັດຄາລິຟໍເນຍ 25 ກິໂລແມັດ ທາງພາກຕາເວັນ ອອກສຽງໃຕ້ ຂອງເມືອງໂຮລິສເຕີ (Hollister) ຢູ່ໃນຕອນບ່າຍວັນອັງຄານວານນີ້ ແຜ່ນດິນໄຫວຄັ້ງທີສອງທີ່ມີຄວາມແຮງ 4 5 ໄດ້ເກີດຂຶ້ນຢູ່ໃກ້ເມືອງ Pleasant Hill ທາງພາກຕາເວັນອອກສຽງເໜືອຂອງນະຄອນແຊນແຟຣນຊິສໂກ ເຖິງແມ່ນວ່າໄດ້ເກີດຂຶ້ນ ຫ່າງກັນເປັນເວລາສັ້ນໆກໍຕາມ ແຜ່ນດິນໄຫວທັງສອງແມ່ນ ມີຈຸດກາງທີ່ຫ່າງໄກຈາກກັນຫຼາຍ ທີ່ຈະພົວພັນກັນໄດ້ ອີງຕາມນັກທໍລະນີວິທະຍາ ທ່ານາງລູຊີ ໂຈນສ໌ ກ່າວຢູ່ໃນທວິດເຕີ ແຜ່ນດິນໄຫວທັງສອງເກີດຂຶ້ນພຽງສາມມື້ ກ່ອນວັນຄົບຮອບ 30 ປີ ຂອງນຶ່ງໃນແຜ່ນ ດິນໄຫວ ທີ່ຮ້າຍແຮງທີ່ສຸດໃນປະຫວັດສາດ ຢູ່ເຂດອ່າວຫຼື Bay Area ຂອງນະຄອນ ແຊນແຟຣນຊິສໂກ ໃນປີ 1989 ແຜ່ນດິນໄຫວ ທີ່ມີຄວາມແຮງ 6 9 ໃນເຂດໂລມາ ປຣິແອັດຕາ (Loma Prieta) ເຮັດໃຫ້ມີຜູ້ເສຍຊີວິດ 69 ຄົນ ແລະໄດ້ຮັບບາດເຈັບ ຫຼາຍພັນຄົນ — Dr Lucy Jones (@DrLucyJones)